CELEX: 32021R1414
Language: fi
Date: 2021-08-27 00:00:00
Title: Komission täytäntöönpanoasetus (EU) 2021/1414, annettu 27 päivänä elokuuta 2021, Enterococcus faecium DSM 7134 -valmisteen hyväksymisestä munivien kanojen rehun lisäaineena annetun täytäntöönpanoasetuksen (EU) 2021/422 oikaisemisesta (hyväksynnän haltija Lactosan GmbH & Co KG) (ETA:n kannalta merkityksellinen teksti)

30.8.2021   
               
               
                  FI
               
               
                  Euroopan unionin virallinen lehti
               
               
                  L 304/21
               
            
         KOMISSION TÄYTÄNTÖÖNPANOASETUS (EU) 2021/1414,
         annettu 27 päivänä elokuuta 2021,
         
            Enterococcus faecium DSM 7134 -valmisteen hyväksymisestä munivien kanojen rehun lisäaineena annetun täytäntöönpanoasetuksen (EU) 2021/422 oikaisemisesta (hyväksynnän haltija Lactosan GmbH & Co KG)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     
                        Enterococcus faecium DSM 7134 -valmisteen käyttö munivien kanojen rehun lisäaineena hyväksyttiin komission täytäntöönpanoasetuksella (EU) 2021/422 (2) kymmeneksi vuodeksi.
                  
               
                     (2)
                  
                  
                     Täytäntöönpanoasetuksen (EU) 2021/422 liitteessä olevaan sarakkeeseen ”Lisäaineen tunnistenumero” on merkitty kyseiselle lisäaineelle väärä tunnistenumero.
                  
               
                     (3)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 30 päivänä syyskuuta 2020 antamassaan lausunnossa (3) osana turvallisuuden ja tehokkuuden arvioinnin perusteella määriteltyjä käyttöedellytyksiä, että lisäainetta voidaan käyttää juomaveteen lisättynä. Tätä päätelmää ei ollut sisällytetty eritelmiin täytäntöönpanoasetuksen (EU) 2021/422 liitteessä olevassa sarakkeessa ”Muut määräykset”, joten se olisi oikeusvarmuuden vuoksi lisättävä siihen.
                  
               
                     (4)
                  
                  
                     Elintarviketurvallisuusviranomaisen lausunnossa todettiin lisäksi, että kyseinen lisäaine ei ärsytä ihoa tai silmiä, mutta se on mahdollinen ihoa ja hengitysteitä herkistävä aine. Täytäntöönpanoasetuksen (EU) 2021/422 liitteessä olevassa sarakkeessa ”Muut määräykset” viitataan virheellisesti hengityssuojan, lasien ja hansikkaiden käyttöön henkilönsuojaimina, mutta sen sijaan siinä olisi viitattava hengityssuojaan ja ihoa suojaaviin materiaaleihin, jotta käyttäjien turvallisuutta koskeva elintarviketurvallisuusviranomaisen lausunto otettaisiin asianmukaisesti huomioon.
                  
               
                     (5)
                  
                  
                     Täytäntöönpanoasetuksen (EU) 2021/422 liitteessä on vähäinen kirjoitusvirhe hyväksynnän haltijan nimessä.
                  
               
                     (6)
                  
                  
                     Sen vuoksi täytäntöönpanoasetusta (EU) 2021/422 olisi oikaistava. Selkeyden vuoksi on aiheellista korvata kyseisen täytäntöönpanoasetuksen koko liite sen oikaistulla versiolla.
                  
               
                     (7)
                  
                  
                     Jotta rehualan toimijat voisivat mukauttaa lisäaineen ja sitä sisältävän rehun merkinnät oikaistujen hyväksynnän ehtojen mukaisiksi, olisi säädettävä kyseisten tuotteiden markkinoille saattamista koskevasta siirtymäkaudesta.
                  
               
                     (8)
                  
                  
                     Kyseisen lisäaineen hyväksymisen ehtoihin liittyvän asianomaisten osapuolten luottamuksensuojan turvaamiseksi tämän asetuksen olisi tultava voimaan kiireellisesti.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) 2021/422 liite tämän asetuksen liitteellä.
         
         
            2 artikla
            
               1.   Sallitaan liitteessä tarkoitetun valmisteen ja sitä sisältävien esiseosten, jotka on valmistettu ja varustettu merkinnöillä ennen 1 päivää joulukuuta 2021 ennen 31 päivää elokuuta 2021 voimassa olleiden sääntöjen mukaisesti, saattaminen markkinoille, kunnes olemassa olevat varastot loppuvat.
            
            
               2.   Sallitaan 1 kohdassa tarkoitettuja valmistetta ja esiseoksia sisältävien rehuaineiden ja rehuseosten, jotka on valmistettu ja varustettu merkinnöillä ennen 31 päivää elokuuta 2022 ennen 31 päivää elokuuta 2021 voimassa olleiden sääntöjen mukaisesti, saattaminen markkinoille, kunnes olemassa olevat varastot loppuvat.
            
         
         
            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  Komission täytäntöönpanoasetus (EU) 2021/422, annettu 9 päivänä maaliskuuta 2021, Enterococcus faecium DSM 7134 -valmisteen hyväksymisestä munivien kanojen rehun lisäaineena (luvanhaltija Lactosan GmbH & Co KG) (EUVL L 83, 10.3.2021, s. 25).
         
            (3)  EFSA Journal 2020;18(11):6277.
      
      
         
            LIITE
            
               
                           ”Lisäaineen tunnistenumero
                        
                        
                           Hyväksynnän haltijan nimi
                        
                        
                           Lisäaine
                        
                        
                           Koostumus, kemiallinen kaava, kuvaus, analyysimenetelmä
                        
                        
                           Eläinlaji tai -ryhmä
                        
                        
                           Enimmäisikä
                        
                        
                           Vähimmäispitoisuus
                        
                        
                           Enimmäispitoisuus
                        
                        
                           Vähimmäispitoisuus
                        
                        
                           Enimmäispitoisuus
                        
                        
                           Muut määräykset
                        
                        
                           Hyväksynnän voimassaolo päättyy
                        
                     
                           PMY/kg täysrehua, jonka kosteuspitoisuus on 12 %
                        
                        
                           PMY/l juomavettä
                        
                     
                           
                              Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet
                           
                        
                     
                           4b1841
                        
                        
                           Lactosan GmbH & Co KG
                        
                        
                           
                              Enterococcus faecium DSM 7134
                        
                        
                           
                              Lisäaineen koostumus
                           
                           
                              Enterococcus faecium
                           
                           DSM 7134 -valmiste,
                           joka sisältää vähintään:
                           Jauheena: 1x1010 PMY/g lisäainetta
                           Rakeina (mikrokapseloituina): 1x1010
                           
                           PMY/g lisäainetta
                        
                        
                           Munivat kanat
                        
                        
                           -
                        
                        
                           1 x 109
                           
                        
                        
                           -
                        
                        
                           5 x 108
                           
                        
                        
                           -
                        
                        
                           
                                       1.
                                    
                                    
                                       Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                    
                                 
                                       2.
                                    
                                    
                                       Lisäainetta voidaan käyttää juomaveteen lisättynä.
                                    
                                 
                                       3.
                                    
                                    
                                       Kun lisäainetta käytetään juomavedessä, on varmistettava lisäaineen homogeeninen jakautuminen.
                                    
                                 
                                       4.
                                    
                                    
                                       Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt lisäaineen käytöstä aiheutuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, hengityssuoja ja ihoa suojaavat materiaalit mukaan luettuina.”
                                    
                                 
                        
                           
                              30.3.2031
                           
                        
                     
                           
                              Tehoaineen kuvaus
                           
                           
                              Enterococcus faecium DSM 7134 -kannan elinkykyisiä soluja
                        
                     
                           
                              Analyysimenetelmä
                               (1)
                           
                           Lukumäärän määrittäminen: Pintaviljely sappi-eskuliini-atsidiagarilla (EN 15788).
                           Tunnistaminen: Pulssikenttägeelielektroforeesi (PFGE).
                        
                     
            
               (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports